stanford-oval/wikipedia huggingface dataset:
ฟุตบอลโลก
รางวัลฟุตบอลโลก

บทความหลัก: รางวัลฟุตบอลโลก
เมื่อจบการแข่งขันฟุตบอลโลกรอบสุดท้ายในแต่ละปี จะมีการจัดรางวัลให้กับทีมและผู้เล่นในด้านต่าง ๆ ในปัจจุบันมี 6 รางวัล
รางวัลบอลทองคำ สำหรับผู้เล่นยอดเยี่ยม พิจารณาจากการลงคะแนนของสมาชิกสื่อมวลชน (เริ่มมีการมอบครั้งแรกในปี ค.ศ. 1982) และรางวัลบอลเงินและบอลทองแดง ให้กับผู้เล่นยอดเยี่ยมอันดับ 2 และ 3 ตามลำดับ
รางวัลรองเท้าทองคำ สำหรับผู้ทำประตูสูงสุดในฟุตบอลโลกรอบสุดท้ายในแต่ละปี (เริ่มมีการมอบรางวัลครั้งแรกในปี ค.ศ. 1982 แต่ก็มีผลย้อนหลังในทุกการแข่งขันตั้งแต่ปี ค.ศ. 1930) ส่วนรางวัลรองเท้าเงิน และรองเท้าทองแดง มอบให้กับผู้ทำประตูในฟุตบอลโลกรอบสุดท้ายอันดับ 2 และอันดับ 3 ตามลำดับ
รางวัลถุงมือทองคำ (แต่เดิมใช้ชื่อรางวัลยาชิน) มอบให้กับผู้รักษาประตูยอดเยี่ยม ตัดสินโดยกลุ่มศึกษาด้านเทคนิคฟีฟ่า (เริ่มมีการมอบครั้งแรกในปี ค.ศ. 1994)
รางวัลดาวรุ่งยอดเยี่ยม สำหรับดาวรุ่งยอดเยี่ยม ที่อายุไม่เกิน 21 ปี นับจากปีเกิด ตัดสินโดยกลุ่มศึกษาด้านเทคนิคฟีฟ่า (เริ่มมีการมอบครั้งแรกในปี ค.ศ. 2006)
รางวัลทีมที่เล่นขาวสะอาด สำหรับทีมเล่นที่มีสถิติการเล่นขาวสะอาดที่สุด นับจากระบบการให้คะแนนและเกณฑ์ของคณะกรรมการการเล่นอย่างขาวสะอาดของฟีฟ่า (FIFA Fair Play Committee)  (เริ่มมีการมอบครั้งแรกในปี ค.ศ. 1978)
รางวัลทีมที่น่าสนใจ หรือทีมที่เล่นได้สนุกที่สุด สำหรับทีมที่ให้ความบันเทิงกับผู้ชมมากที่สุดในการแข่งขันฟุตบอลโลก ตัดสินจากแบบสำรวจจากผู้ชม (เริ่มมีการมอบครั้งแรกในปี ค.ศ. 1994)
ทีมรวมดารา เป็นทีมที่รวบรวมรายชื่อนักฟุตบอลยอดเยี่ยม 23 คนจากนักฟุตบอลทั้งหมด ของการแข่งขันแต่ละครั้งตั้งแต่ปี ค.ศ. 1998
การบันทึกและสถิติ

บทความหลัก: สถิติฟุตบอลโลก
มีนักฟุตบอล 2 คนที่เข้าร่วมการแข่งขันฟุตบอลโลกสูงสุดคือ อันโตเนียว การ์บาคัล จากเม็กซิโก (1950–1966) และ โลทาร์ มัทเทอูส (1982–1998) ทั้งคู่เข้าร่วมการแข่งขันในฟุตบอลโลก 5 ครั้ง โดยมัทเทอูสเป็นผู้เล่นลงสนามในฟุตบอลโลกสูงสุดคือ 25 นัด ขณะที่เปเล่จากบราซิลเป็นผู้เล่นคนเดียวที่ได้รับเหรียญจากฟุตบอลโลก 3 ครั้ง (1958, 1962, และ 1970) ส่วนผู้เล่นคนอื่นอีก 20 คนได้รับเหรียญจากการชนะเลิศ 2 ครั้ง ฟรันซ์ เบคเคนเบาเออร์จากเยอรมนี (1966–1974) เป็นผู้เล่นคนเดียวที่ได้ลงแข่งในทีมรวมดารา ถึง 3 ครั้ง และยังเป็นผู้เล่นคนเดียวที่ได้รับเหรียญทั้ง 3 แบบ คือเหรียญทอง เหรียญเงิน และเหรียญทองแดง
ผู้เล่นทำประตูสูงสุดในฟุตบอลโลก คือ มิโรสลาฟ โคลเซ (2002–2014) จากเยอรมนี ทำประตูได้ 16 ประตู รองลงมาคือ โรนัลโด จากบราซิล ทำประตูได้ 15 ประตู (1994–2010)  ผู้เล่นทำประตูได้เป็นอันดับ 3 คือ แกร์ด มึลเลอร์ จากเยอรมนีตะวันตก (1970–1974) ทำประตูได้ 14 ประตู ผู้เล่นทำประตูได้เป็นอันดับ 4 คือ ชุสต์ ฟงแตน จากฝรั่งเศส และยังถือสถิติทำประตูสูงสุดในฟุตบอลโลก 1 ครั้ง คือ 13 ประตูในการแข่งขันฟุตบอลโลก 1958
มาริโอ ซากัลโล จากบราซิล และ ฟรันซ์ เบคเคนเบาเออร์ จากเยอรมนีตะวันตก เป็นผู้เดียวจนถึงวันนี้ที่ชนะการแข่งขันฟุตบอลโลกในฐานะผู้เล่นและหัวหน้าโค้ช ซากัลโลชนะในฐานะผู้เล่นในปี ค.ศ. 1958 และ 1962 และในฐานะหัวหน้าโค้ชในปี ค.ศ. 1970 เบคเคนเบาเออร์ชนะในฐานะผู้เล่นในตำแหน่งกัปตันทีมในปี ค.ศ. 1974 และในฐานะหัวหน้าโค้ชในปี ค.ศ. 1990 และวิตโตริโอ ปอซโซ เป็นโค้ชคนเดียวที่ทำให้ทีมชนะการแข่งขันฟุตบอลโลกได้ 2 ครั้ง (1934 และ 1938) และหัวหน้าโค้ชในฟุตบอลโลกทุกครั้งล้วนแต่เป็นคนจากประเทศนั้นที่นำชัยชนะมาได้
ในบรรดาทีมชาติทั้งหมด ทีมเยอรมนีเป็นทีมที่มีจำนวนนัดในการลงแข่งขันมากที่สุด คือ 99 นัด และทำประตูในฟุตบอลโลกมากที่สุดคือ 224 ประตู
การบันทึกและสถิติ > อันดับผู้ทำประตู

| อันดับ | ผู้เล่น | ทีม | ทำประตู | จำนวนนัด | อัตราการยิง | ทัวร์นาเมนต์ | ข้อมูล |
| --- | --- | --- | --- | --- | --- | --- | --- |
| 1 | มีโรสลัฟ โคลเซอ♦ |  เยอรมนี | 16 | 24 | 0.67 | 2002, 2006, 2010, 2014 | list |
| 2 | โรนัลโด♦ |  บราซิล | 15 | 19 | 0.79 | [1994], 1998, 2002, 2006 | list |
| 3 | แกร์ด มึลเลอร์ |  เยอรมนีตะวันตก | 14 | 13 | 1.08 | 1970, 1974 | list |
| 4 | ชุสต์ ฟงแตน♦ |  ฝรั่งเศส | 13 | 6 | 2.17 | 1958 | list |
| 4 | ลิโอเนล เมสซิ♦# |  อาร์เจนตินา | 13 | 26 | 0.50 | 2006, (2010), 2014, 2018, 2022 | list |
| 6 | เปเล่ |  บราซิล | 12 | 14 | 0.86 | 1958, 1962, 1966, 1970 | list |
| 6 | กีลียาน อึมบาเป# |  ฝรั่งเศส | 12 | 14 | 0.86 | 2018, 2022 | list |
| 8 | ซานดอร์ ค็อกซิส♦ |  ฮังการี | 11 | 5 | 2.20 | 1954 | list |
| 8 | เยือร์เกิน คลินส์มันน์ |  เยอรมนีตะวันตก  เยอรมนี | 11 | 17 | 0.65 | 1990,  1994, 1998 | list |
การบันทึกและสถิติ > ตารางเวลาแชมป์ของฟุตบอลโลก

| ตำแหน่ง | ชื่อทีม | เข้าร่วม | Pld | W | D | L | GF | GA | GD | Pts | Avg Pts | ถ้วยรางวัล |
| --- | --- | --- | --- | --- | --- | --- | --- | --- | --- | --- | --- | --- |
| 1 |  บราซิล | 21 | 109 | 73 | 18 | 18 | 229 | 105 | 124 | 237 | 2.17 | 5 |
| 2 |  เยอรมนี | 19 | 109 | 67 | 20 | 22 | 226 | 125 | 101 | 221 | 2.03 | 4 |
| 3 |  อิตาลี | 18 | 83 | 45 | 21 | 17 | 128 | 77 | 51 | 156 | 1.88 | 4 |
| 4 |  อาร์เจนตินา | 17 | 81 | 43 | 15 | 23 | 137 | 93 | 44 | 144 | 1.78 | 2 |
| 5 |  ฝรั่งเศส | 15 | 66 | 34 | 13 | 19 | 120 | 77 | 43 | 115 | 1.74 | 2 |
| 6 |  อังกฤษ | 15 | 69 | 29 | 21 | 19 | 91 | 64 | 27 | 108 | 1.59 | 1 |
| 7 |  สเปน | 15 | 63 | 30 | 15 | 18 | 99 | 72 | 27 | 105 | 1.67 | 1 |
| 8 |  อุรุกวัย | 13 | 56 | 24 | 12 | 20 | 87 | 74 | 13 | 84 | 1.50 | 2 |
ดูเพิ่ม

รายชื่อฟุตบอลโลกรอบชิงชนะเลิศ
ทีมชาติที่ลงแข่งขันฟุตบอลโลก
ฟุตบอลโลกเยาวชนอายุไม่เกิน 20 ปี
ฟุตบอลโลกเยาวชนอายุไม่เกิน 17 ปี
ฟุตบอลชิงแชมป์สโมสรโลก
ฟุตบอลโลกหญิง
ฟุตบอลชายหาดชิงแชมป์โลก
ฟุตซอลชิงแชมป์โลก
ฟีฟ่าคอนเฟเดอเรชันส์คัพ
ฟุตบอลโอลิมปิก
บรรณานุกรม

Glanville, Brian (2005). The Story of the World Cup. Faber. p. 44. ISBN 0-571-22944-1.
นักกีฬาคณะกรรมการโอลิมปิกรัสเซียในโอลิมปิกฤดูร้อน 2020

ระวังสับสนกับ สาธารณรัฐจีนในโอลิมปิกในช่วง ค.ศ. 1972–1976 ที่ใช้รหัสไอโอซีว่า ROC เหมือนกัน
| อาร์โอซี ในโอลิมปิกฤดูร้อน 2020 |
| --- | --- |
ธงของคณะกรรมการโอลิมปิกรัสเซีย
รหัสประเทศ: ROC
เอ็นโอซี: คณะกรรมการโอลิมปิกรัสเซีย
ณ โตเกียว, ประเทศญี่ปุ่น
นักกีฬา: 335 คน  ใน 30 ชนิดกีฬา
ผู้เชิญธงชาติ: โซเฟีย เวลีคายา มักซิม มีไคลอฟ
เหรียญ อันดับ 5:  ทอง 20 เงิน 28 ทองแดง 23 รวม 71 
การเข้าร่วมแข่งขันโอลิมปิกฤดูร้อน (ภาพรวม)
1896 1900 1904 1908 1912 1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
 จักรวรรดิรัสเซีย (1900–1912)  สหภาพโซเวียต (1952–1988)  ทีมรวม (1992)  รัสเซีย (1994–2016)  นักกีฬาเป็นกลางรายบุคคล (2024)
นักกีฬาคณะกรรมการโอลิมปิกรัสเซีย (อังกฤษ: Russian Olympic Committee;ROC) เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ที่เลื่อนออกไปแข่งขันระหว่าง 23 กรกฎาคม ถึง 8 สิงหาคม พ.ศ. 2564 เนื่องจากการระบาดทั่วของโควิด-19  ซึ่งนับเป็นชาติที่ 7 ที่เข้าร่วมแข่งขันโอลิมปิกฤดูร้อนในฐานะนักกีฬาอิสระ
อย่างไรก็ตามในวันที่ 9 ธันวาคม พ.ศ. 2562 องค์กรต่อต้านการใช้สารต้องห้ามโลก (WADA) ได้สั่งห้ามรัสเซียแข่งขันกีฬาระดับนานาชาติทุกประเภทเป็นเวลา 4 ปีหลังจากพบว่าข้อมูลจากองค์กรต่อต้านการใช้สารต้องห้ามรัสเซียถูกควบคุมโดยหน่วยงานของรัสเซียที่เข้าไปยุ่งกับห้องปฏิบัติการและพยายามบิดเบือนข้อมูลเพื่อปกป้องนักกีฬาที่เกี่ยวข้องกับโครงการใช้สารกระตุ้นที่รัฐสนับสนุนอยู่
วาดาจะอนุญาตให้นักกีฬารัสเซียที่พิสูจน์ได้ว่าตนเองบริสุทธิ์ร่วมแข่งขันได้เช่นเดียวกับโอลิมปิกฤดูหนาว 2018 แต่อยู่ภายใต้ชื่อที่กำหนด (ซึ่งอาจไม่รวมชื่อ "รัสเซีย" ที่ไม่เหมือนกับ "นักกีฬาโอลิมปิกจากรัสเซีย" ในปี 2018  รัสเซียจะยื่นอุทธรณ์ต่อศาลอนุญาโตตุลาการกีฬาโลก (CAS) ต่อการตัดสินของวาดา
ครั้งนี้ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 169 คน เข้าร่วมการแข่งขันใน 18 ชนิดกีฬา
จำนวนนักกีฬา

| กีฬา | ชาย | หญิง | รวม |
| --- | --- | --- | --- |
| ยิงธนู | 1 | 3 | 4 |
| ระบำใต้น้ำ | — | 8 | 8 |
| กรีฑา | 6 | 4 | 10 |
| แบดมินตัน | 3 | 1 | 4 |
| บาสเกตบอล | 4 | 4 | 8 |
| มวยสากลสมัครเล่น | 7 | 4 | 11 |
| เรือแคนู | 9 | 8 | 17 |
| จักรยาน | 9 | 9 | 18 |
| กระโดดน้ำ | 4 | 3 | 7 |
| ขี่ม้า | 2 | 3 | 5 |
| ฟันดาบ | 9 | 9 | 18 |
| ยิมนาสติก | 8 | 15 | 23 |
| แฮนด์บอล | 0 | 14 | 14 |
| ยูโด | 7 | 6 | 13 |
| คาราเต้ | 0 | 1 | 1 |
| ปัญจกีฬาสมัยใหม่ | 1 | 2 | 3 |
| เรือพาย | 3 | 7 | 14 |
| รักบี้ 7 คน | 0 | 12 | 12 |
| เรือใบ | 4 | 2 | 6 |
| ยิงปืน | 8 | 9 | 17 |
| ปีนหน้าผา | 1 | 2 | 3 |
| ว่ายน้ำ | 21 | 15 | 36 |
| เทเบิลเทนนิส | 1 | 2 | 3 |
| เทควันโด | 3 | 1 | 4 |
| เทนนิส | 4 | 4 | 8 |
| ไตรกิฬา | 2 | 2 | 4 |
| วอลเลย์บอล | 16 | 14 | 30 |
| โปโลน้ำ | 0 | 12 | 12 |
| ยกน้ำหนัก | 1 | 1 | 2 |
| มวยปล้ำ | 11 | 6 | 17 |

| รวม | 145 | 183 | 328 |
ยิงธนู

บทความหลัก: กีฬายิงธนูในโอลิมปิกฤดูร้อน 2020 และ กีฬายิงธนูในโอลิมปิกฤดูร้อน 2020 – รอบคัดเลือก
ระบำใต้น้ำ

บทความหลัก: กีฬาระบำใต้น้ำในโอลิมปิกฤดูร้อน 2020 และ กีฬาระบำใต้น้ำในโอลิมปิกฤดูร้อน 2020 – รอบคัดเลือก
กรีฑา

บทความหลัก: กีฬากรีฑาในโอลิมปิกฤดูร้อน 2020 และ กีฬากรีฑาในโอลิมปิกฤดูร้อน 2020 – รอบคัดเลือก
แบดมินตัน

บทความหลัก: กีฬาแบดมินตันในโอลิมปิกฤดูร้อน 2020 และ กีฬาแบดมินตันในโอลิมปิกฤดูร้อน 2020 – รอบคัดเลือก
บาสเกตบอล

บทความหลัก: กีฬาบาสเกตบอลในโอลิมปิกฤดูร้อน 2020
มวยสากลสมัครเล่น

บทความหลัก: กีฬามวยสากลสมัครเล่นในโอลิมปิกฤดูร้อน 2020 และ กีฬามวยสากลสมัครเล่นในโอลิมปิกฤดูร้อน 2020 – รอบคัดเลือก
เรือแคนู

บทความหลัก: กีฬาเรือแคนูในโอลิมปิกฤดูร้อน 2020 และ กีฬาเรือแคนูในโอลิมปิกฤดูร้อน 2020 – รอบคัดเลือก
จักรยาน

บทความหลัก: กีฬาจักรยานในโอลิมปิกฤดูร้อน 2020 และ กีฬาจักรยานในโอลิมปิกฤดูร้อน 2020 – รอบคัดเลือก
กระโดดน้ำ

บทความหลัก: กีฬากระโดดน้ำในโอลิมปิกฤดูร้อน 2020 และ กีฬากระโดดน้ำในโอลิมปิกฤดูร้อน 2020 – รอบคัดเลือก
ขี่ม้า

บทความหลัก: กีฬาขี่ม้าในโอลิมปิกฤดูร้อน 2020 และ กีฬาขี่ม้าในโอลิมปิกฤดูร้อน 2020 – รอบคัดเลือก
ฟันดาบ

บทความหลัก: กีฬาฟันดาบในโอลิมปิกฤดูร้อน 2020 และ กีฬาฟันดาบในโอลิมปิกฤดูร้อน 2020 – รอบคัดเลือก
ยิมนาสติก

บทความหลัก: กีฬายิมนาสติกในโอลิมปิกฤดูร้อน 2020 และ กีฬายิมนาสติกในโอลิมปิกฤดูร้อน 2020 – รอบคัดเลือก
แฮนด์บอล

บทความหลัก: กีฬาแฮนด์บอลในโอลิมปิกฤดูร้อน 2020
ยูโด

บทความหลัก: กีฬายูโดในโอลิมปิกฤดูร้อน 2020 และ กีฬายูโดในโอลิมปิกฤดูร้อน 2020 – รอบคัดเลือก
คาราเต้

บทความหลัก: กีฬาคาราเต้ในโอลิมปิกฤดูร้อน 2020 และ กีฬาคาราเต้ในโอลิมปิกฤดูร้อน 2020 – รอบคัดเลือก
ปัญจกีฬาสมัยใหม่

บทความหลัก: กีฬาปัญจกีฬาสมัยใหม่ในโอลิมปิกฤดูร้อน 2020 และ กีฬาปัญจกีฬาสมัยใหม่ในโอลิมปิกฤดูร้อน 2020 – รอบคัดเลือก
เรือพาย

บทความหลัก: กีฬาเรือพายในโอลิมปิกฤดูร้อน 2020 และ กีฬาเรือพายในโอลิมปิกฤดูร้อน 2020 – รอบคัดเลือก
รักบี้ 7 คน

บทความหลัก: กีฬารักบี้ 7 คนในโอลิมปิกฤดูร้อน 2020 และ กีฬารักบี้ 7 คน หญิงในโอลิมปิกฤดูร้อน 2020 – รอบคัดเลือก
เรือใบ

บทความหลัก: กีฬาเรือใบในโอลิมปิกฤดูร้อน 2020 และ กีฬาเรือใบในโอลิมปิกฤดูร้อน 2020 – รอบคัดเลือก
ยิงปืน

บทความหลัก: กีฬายิงปืนในโอลิมปิกฤดูร้อน 2020 และ กีฬายิงปืนในโอลิมปิกฤดูร้อน 2020 – รอบคัดเลือก
ปีนหน้าผา

บทความหลัก: กีฬาปีนหน้าผาในโอลิมปิกฤดูร้อน 2020 และ กีฬาปีนหน้าผาในโอลิมปิกฤดูร้อน 2020 – รอบคัดเลือก
ว่ายน้ำ

บทความหลัก: กีฬาว่ายน้ำในโอลิมปิกฤดูร้อน 2020 และ กีฬาว่ายน้ำในโอลิมปิกฤดูร้อน 2020 – รอบคัดเลือก
เทเบิลเทนนิส

บทความหลัก: กีฬาเทเบิลเทนนิสในโอลิมปิกฤดูร้อน 2020 และ กีฬาเทเบิลเทนนิสในโอลิมปิกฤดูร้อน 2020 – รอบคัดเลือก
เทควันโด

บทความหลัก: กีฬาเทควันโดในโอลิมปิกฤดูร้อน 2020 และ กีฬาเทควันโดในโอลิมปิกฤดูร้อน 2020 – รอบคัดเลือก
เทนนิส

บทความหลัก: กีฬาเทนนิสในโอลิมปิกฤดูร้อน 2020 และ กีฬาเทนนิสในโอลิมปิกฤดูร้อน 2020 – รอบคัดเลือก
ไตรกีฬา

บทความหลัก: กีฬาไตรกีฬาในโอลิมปิกฤดูร้อน 2020 และ กีฬาไตรกีฬาในโอลิมปิกฤดูร้อน 2020 – รอบคัดเลือก
วอลเลย์บอล

บทความหลัก: กีฬาวอลเลย์บอลในโอลิมปิกฤดูร้อน 2020
โปโลน้ำ

บทความหลัก: กีฬาโปโลน้ำในโอลิมปิกฤดูร้อน 2020
ยกน้ำหนัก

บทความหลัก: กีฬายกน้ำหนักในโอลิมปิกฤดูร้อน 2020 และ กีฬายกน้ำหนักในโอลิมปิกฤดูร้อน 2020 – รอบคัดเลือก
มวยปล้ำ

บทความหลัก: กีฬามวยปล้ำในโอลิมปิกฤดูร้อน 2020 และ กีฬามวยปล้ำในโอลิมปิกฤดูร้อน 2020 – รอบคัดเลือก
สาธารณรัฐจีนในโอลิมปิก

สำหรับทีมที่เป็นตัวแทนของสาธารณรัฐประชาชนจีนในปัจจุบัน ดูที่ ประเทศจีนในโอลิมปิก สำหรับทีมที่เป็นตัวแทนของไต้หวัน (สาธารณรัฐจีน) ในปัจจุบัน ดูที่ จีนไทเปในโอลิมปิก
ระวังสับสนกับ นักกีฬาคณะกรรมการโอลิมปิกรัสเซียในโอลิมปิกฤดูร้อน 2020 และโอลิมปิกฤดูหนาว 2022 ที่ใช้รหัสไอโอซีว่า ROC เหมือนกัน
| สาธารณรัฐจีน ในโอลิมปิก |
| --- | --- |
ธงชาติสาธารณรัฐจีน
รหัสประเทศ: ROC
เอ็นโอซี: สหพันธ์นักกีฬาสมัครเล่นแห่งชาติจีน (1922–1949)
เหรียญ:  ทอง 0 เงิน 0 ทองแดง 0 รวม 0 
การเข้าร่วมในกีฬาฤดูร้อน
1924 1928 1932 1936 1948
การเข้าร่วมในนามของชาติอื่น
 จีน (1952–)  จีนไทเป (1956–)
สาธารณรัฐจีน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1952 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของสาธารณรัฐจีน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ ROC
นับตั้งแต่สาธารณรัฐจีนส่งนักกีฬาเข้าร่วมการแข่งขันโอลิมปิกครั้งแรก นักกีฬาสาธารณรัฐจีนได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 1 เหรียญเงิน และ 1 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล
สรุปเหรียญรางวัล > โอลิมปิกฤดูร้อน

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
|  ลอสแอนเจลิส 1932 | 1 | 0 | 0 | 0 | 0 | – |
|  เบอร์ลิน 1936 | 54 | 0 | 0 | 0 | 0 | – |
|  ลอนดอน 1948 | 31 | 0 | 0 | 0 | 0 | – |
| รวม | รวม | 0 | 0 | 0 | 0 | - |
แหล่งข้อมูลอื่น

เว็บไซต์ทางการ
| ด ค ก ประเทศและดินแดนที่เข้าร่วมแข่งขันกีฬาโอลิมปิก |
| --- | --- |
 ประเทศที่แข่งโอลิมปิกฤดูร้อน  ประเทศที่แข่งโอลิมปิกฤดูหนาว ประเทศเขตร้อน 
แอฟริกา:   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา (ฤดูร้อน • ฤดูหนาว)   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ (ฤดูร้อน • ฤดูหนาว)   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน  เกาหลี ( เกาหลีเหนือ  •   เกาหลีใต้  •  เกาหลี (รวมชาติ))   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี (ฤดูร้อน • ฤดูหนาว)   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย (ฤดูหนาว)   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   นักกีฬาอิสระ   นักกีฬาผู้ลี้ภัย 
อดีต:   ออสตราเลเชีย   โบฮีเมีย   อินเดียตะวันตก   ไต้หวัน   เชโกสโลวาเกีย  เยอรมนี ( เยอรมนีตะวันออก •  เยอรมนีตะวันตก •  เยอรมนี)   ทีมผสม   เนเธอร์แลนด์แอนทิลลีส   บอร์เนียวเหนือ  โรดีเชีย  รัสเซีย ( จักรวรรดิรัสเซีย •  สหภาพโซเวียต •  ทีมรวม •  นักกีฬาโอลิมปิกจากรัสเซีย •  อาร์โอซี)   ซาร์   เซอร์เบียและมอนเตเนโกร  เยเมน ( เยเมน •  เยเมนใต้)   ยูโกสลาเวีย
อำเภอสามชัย

| อำเภอสามชัย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sam Chai
คำขวัญ: ลำพันชาดล้ำค่า แพรวาขึ้นชื่อ เลื่องลือลำปาว ตำนานยาวสันถ้วยแตก แมกไม้ภูพาน ผักหวานด่านเม็ก
แผนที่จังหวัดกาฬสินธุ์ เน้นอำเภอสามชัย
พิกัด: 16°51′48″N 103°32′18″E﻿ / ﻿16.86333°N 103.53833°E﻿ / 16.86333; 103.53833
ประเทศ:  ไทย
จังหวัด: กาฬสินธุ์
พื้นที่
 • ทั้งหมด: 550.853 ตร.กม. (212.686 ตร.ไมล์)
ประชากร (2564)
 • ทั้งหมด: 25,421 คน
 • ความหนาแน่น: 46.15 คน/ตร.กม. (119.5 คน/ตร.ไมล์)
รหัสไปรษณีย์ : 46180
รหัสภูมิศาสตร์: 4615
ที่ตั้งที่ว่าการ: ที่ว่าการอำเภอสามชัย หมู่ที่ 4 ตำบลสำราญ อำเภอสามชัย จังหวัดกาฬสินธุ์ 46180
 ส่วนหนึ่งของสารานุกรมประเทศไทย
สามชัย เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะย้ายมาขึ้นกับอำเภอคำม่วงในปี พ.ศ. 2515 ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอคำม่วง และยกฐานะเป็นอำเภอในวันที่ 8 กันยายน 2550
ที่มาของชื่อ

ที่มาของชื่ออำเภอสามชัยมาจากการที่บริเวณที่ตั้งของอำเภอเป็นทางสามแยก ในอดีตมีการปะทะกันระหว่างเจ้าหน้าที่ตำรวจทหารกับกลุ่มคอมมิวนิสต์ในสมัยนั้นในบริเวณทางสามแยก ผลการปะทะมีผู้เสียชีวิตหลายราย ชาวบ้านจึงเรียกว่า "สามแยกอันตราย" และต่อมามีชาวบ้านไปตั้งบ้านเรือนอยู่อาศัยและเรียกกันว่าบ้านสามแยก และชาวบ้านเรียกกันสั้น ๆ ว่า "สามแยก" ต่อมาจึงมีการตั้งชื่อใหม่เป็น "สามชัย"ในการจัดตั้งชื่อกิ่งอำเภอ เพื่อความเป็นชื่อที่เป็นสิริมงคลในปัจจุบัน
ประวัติ

ท้องที่อำเภอสามชัยเดิมเป็นส่วนหนึ่งของอำเภอคำม่วง ทางราชการได้แบ่งพื้นที่การปกครองออกมาโดยตั้งเป็น กิ่งอำเภอสามชัย ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาได้มีพระราชกฤษฎีกายกฐานะขึ้นเป็น อำเภอสามชัย ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน
ที่ตั้งและอาณาเขต

อำเภอสามชัยตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอคำม่วง
ทิศตะวันออก ติดต่อกับอำเภอคำม่วง
ทิศใต้ ติดต่อกับอำเภอสหัสขันธ์และอำเภอหนองกุงศรี
ทิศตะวันตก ติดต่อกับอำเภอวังสามหมอ (จังหวัดอุดรธานี)
การแบ่งเขตการปกครอง > การปกครองส่วนภูมิภาค

อำเภอสามชัยแบ่งเขตการปกครองย่อยออกเป็น 4 ตำบล 47 หมู่บ้าน ได้แก่
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| 1. | สำราญ |  |  | (Samran) |  |  | 12 หมู่บ้าน |
| 2. | สำราญใต้ |  |  | (Samran Tai) |  |  | 20 หมู่บ้าน |
| 3. | คำสร้างเที่ยง |  |  | (Kham Sang Thiang) |  |  | 7 หมู่บ้าน |
| 4. | หนองช้าง |  |  | (Nong Chang) |  |  | 8 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอสามชัยประกอบด้วยองค์กรปกครองส่วนท้องถิ่น 4 แห่ง ได้แก่
องค์การบริหารส่วนตำบลสำราญ ครอบคลุมพื้นที่ตำบลสำราญทั้งตำบล
องค์การบริหารส่วนตำบลสำราญใต้ ครอบคลุมพื้นที่ตำบลสำราญใต้ทั้งตำบล
องค์การบริหารส่วนตำบลคำสร้างเที่ยง ครอบคลุมพื้นที่ตำบลคำสร้างเที่ยงทั้งตำบล
องค์การบริหารส่วนตำบลหนองช้าง ครอบคลุมพื้นที่ตำบลหนองช้างทั้งตำบล
ขวัญกวินท์ เกิดลาภผล

| ขวัญกวินท์ เกิดลาภผล |
| --- | --- |
ชื่อเกิด: กวิสรา ยุ่นประยงค์
ชื่ออื่น: จุฑารัตน์ ยุ่นประยงค์
เกิด: 20 ตุลาคม พ.ศ. 2531 (36 ปี) จังหวัดชลบุรี ประเทศไทย
ส่วนสูง: 175 เซนติเมตร
คู่สมรส: ดนุ เกิดลาภผล (2565–ปัจจุบัน)
บุตร: 2 คน
อาชีพ: นักแสดง นางแบบ พิธีกร นักธุรกิจ
ปีที่แสดง: พ.ศ. 2550–2565
ผลงานเด่น: ดอกแก้ว - กุหลาบเล่นไฟ (2557)  ต่อหญิง - ยอดชายนายตุ๊กตุ๊ก (2557)  งานไฉไล - เพลงรัก เพลงลำ (2558)  แข่งแข - โนห์รา (2559)  ยุพา - ชื่นชีวา (2559)  ซายูริ - ยึดฟ้าหาพิกัดรัก (2560)  จิดาภา - แม่อายสะอื้น (2561)  สินี - สกาวเดือน (2561)  เพ็ญพธู - ดอกหญ้าในพายุ (2561)  ลูกแก้ว - เจ้าสาวจำยอม (2561)  สาลินี - หัวใจลูกผู้ชาย (2562)   เมทินี - ตะวันอาบดาว (2563)  กรุณา - ตุ๊กตา (2564)
สังกัด: สถานีโทรทัศน์สีกองทัพบกช่อง 7 (2550– 2565)
ขวัญกวินท์ เกิดลาภผล (เกิด 20 ตุลาคม พ.ศ. 2531) ชื่อเล่น เกี่ยวก้อยเป็นนักแสดงและนางแบบชาวไทย เธอเริ่มเข้าสู่วงการบันเทิงจากการประกวดเวทีมิสทีนไทยแลนด์ 2011 ภายหลังเธอเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 เธอได้รับโอกาสร่วมแสดงละครเรื่องแรก หอบรักมาห่มป่า ในฐานะนักแสดงรับเชิญและมีผลงานละครหลายเรื่องเป็นต้น ภายหลังเธอสามารถรับงานละครเล่นได้ทุกบทบาททั้งร้ายและดีสลับกันไปเรื่อยๆและเป็นนักแสดงมากฝีมือและได้รับฉายาว่าเป็น "นางร้ายป้ายแดง" ในสังกัดสถานีโทรทัศน์สีกองทัพบกช่อง 7
ประวัติ

ขวัญกวินท์ เกิดลาภผล เกิดเมื่อวันที่ 20 ตุลาคม พ.ศ. 2531 ชื่อเดิม "ขวัญกวินท์ ธำรงรัฐเศรษฐ์", "จุฑารัตน์ ยุ่นประยงค์" , กวิสรา ยุ่นประยงค์" ตามลำดับ เป็นนักแสดงและนางแบบชาวไทยในสังกัดช่อง 7 HD จบการศึกษาระดับมัธยมศึกษาจากโรงเรียนชลกันยานุกูล จังหวัดชลบุรี และระดับปริญญาตรี สาขาสารนิเทศ คณะอักษรศาสตร์ จุฬาลงกรณ์มหาวิทยาลัย
ประวัติ > การทำงาน

ขวัญกวินท์ เธอเริ่มเข้าสู่ในวงการบันเทิงประกวดเวทีมิสทีนไทยแลนด์ 2011 ภายหลังเธอลงนามสัญญาเป็นนักแสดงในสังกัดช่อง 7 HDเธอได้รับโอกาสร่วมแสดงละครเรื่องแรก หอบรักมาห่มป่า ในฐานะนักแสดงรับเชิญและมีผลงานละครหลายเรื่องเป็นต้นภายหลังเธอสามารถรับงานละครเล่นได้ทุกบทบาททั้งร้ายและดีสลับกันไปเรื่อยๆๆและเป็นนักแสดงมากฝีมือและได้รับฉายาว่าเป็น "นางร้ายป้ายแดง" ในสังกัด ช่อง 7 HD
ในปี พ.ศ. 2561 เธอมีผลงานละครรีเมคยอดนิยมเรื่อง แม่อายสะอื้น ในบทบาท "จิดาภา" มีผู้ติดตามชมอีกคับคั่งและช่วงเวลานั้นทำให้ละครเรื่องนี้กระแสตอบรับดีในละครหลังข่าวครึ่งปีแรกในปี พ.ศ. 2561 เป็นต้น
ปัจจุบัน เกี่ยวก้อย ขวัญกวินท์ เธอเข้าวิวาห์พิธีมงคลสมรสกับ ดนุ เกิดลาภผล บุตรชายของพลตำรวจเอก ภาณุ เกิดลาภผล อดีตที่ปรึกษาพิเศษสำนักงานตำรวจแห่งชาติ กับนางทัดดาว เกิดลาภผล หนุ่มนอกวงการบันเทิง หลังจากเคยคบหาดูใจประมาณในระยะเวลา 5 ปี งานพิธีมงคลสมรสจัดขึ้นที่โรงแรมแมนดาริน โอเรียนเต็ล กรุงเทพมหานคร เมื่อวันที่ 4 มีนาคม พ.ศ. 2565 ปัจจุบัน เกี่ยวก้อย ขวัญกวินท์ ได้เปลี่ยนนามสกุลเป็น เกิดลาภผล
มีบุตรสาวด้วยกัน 1 คนคือ ดาริกา เกิดลาภผล ชื่อเล่น น้องดาร์ญ่า เกิดเมื่อวันที่ 1 ธันวาคม พ.ศ. 2565
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 HD
| พ> ศ. | เรื่อง | บทบาท |
| --- | --- | --- |
| 2550 | ดั่งดวงหฤทัย | คุณหลวงข้าเล่า |
| 2554 | หอบรักมาห่มป่า | แสงหล้า |
| 2555 | ขุนเดช | ปารมี |
| 2555 | ดุจตะวันดั่งภูผา | ลิลลี่ |
| 2556 | รักร้อยล้าน | สรวงสุดา |
| 2556 | ปิ่นรัก | ฉายศรี |
| 2556 | ยมบาลเจ้าขา ตอน ปม | สาริณี |
| 2556 | ฉก.น้ำหวานอันธพาลหลบไป | มาริสา |
| 2557 | ยอดชายนายตุ๊กตุ๊ก | ต่อหญิง |
| 2557 | กุหลาบเล่นไฟ | ดอกแก้ว |
| 2558 | เพลงรักเพลงลำ | งามไฉไล |
| 2558 | เจ้านาง | คุณหญิงเขมิกา |
| 2558 | คู่หูคู่เฮี้ยน 2 | บัว |
| 2558 | บ้านทรายทอง-พจมานสว่างวงศ์ | หม่อมเจ้าหญิงปิยะฉัตร โสภา (ท่านหญิงติ๋ว) |
| 2559 | โนห์รา | แข่งแข อรรถกรคดี |
| 2559 | รักสลับหน้า | ชลธิชา / การะเกด |
| 2559 | ชื่นชีวา | ยุพา |
| 2559 | คู่ป่วนก๊วนกวนผี | ชิลลี่ |
| 2560 | อาม่าอะพาร์ตเมนท์ | น้ำหวาน |
| 2560 | คู่ซ่ารสแซ่บ | นางแบบ |
| 2560 | ยึดฟ้าหาพิกัดรัก | ซายูริ |
| 2561 | แม่อายสะอื้น | จิดาภา |
| 2561 | สกาวเดือน | สินี ราชไมตรี |
| 2561 | ถิ่นผู้ดี | รังรอง |
| 2561 | ดอกหญ้าในพายุ | เพ็ญพธู |
| 2561 | แม่สื่อปากร้าย ผู้ชายรสจัด | ครูนารีวรรณ |
| 2561 | เจ้าสาวจำยอม | ลูกแก้ว |
| 2561 | รักสุดปลายนวม | ปราง |
| 2562 | กุหลาบเกราะเพชร | ร.ต.ท.หญิง นัทธมน |
| 2562 | หัวใจลูกผู้ชาย | สาลินี |
| 2563 | ตะวันอาบดาว | เมทินี |
| 2563 | สิงห์สั่งป่า | เอื้องฟ้า |
| 2564 | ตุ๊กตา | กรุณา |
| 2565 | กรงน้ำผึ้ง | แม่เลี้ยงปรินดา |
| 2565 | บ่วงวิมาลา | นิภา |
แหล่งข้อมูลอื่น

ขวัญกวินท์ เกิดลาภผล ที่อินสตาแกรม